Document ID: 32006R0937

32006R0937
L 172/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 937/2006 НА КОМИСИЯТА
от 23 юни 2006 година
за откриване и предоставяне за администриране тарифна квота на Общността за зърнен глутен с произход от Съединените американски щати
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара за зърнени култури (1), и по-специално член 12, параграф 1 от него,
като има предвид, че:
(1)
Съгласно Споразумението във форма на размяна на писма между Европейската общност и Съединените американски щати в изпълнение на член XXIV:6 и член XXVIII от Общото споразумение за тарифите и търговията (ГАТТ), 1994 г. (2), одобрено с Решение 2006/333/ЕО на Съвета (3), Общността се задължава да отваря, всяка календарна година, тарифна квота на ставка под общата външна тарифа, при ставка ad valorem от 16 %, за зърнен глутен, попадащ в подпозиция ех 2303 10 11 от КН, от тарифната и статистическата номенклатура и Общата митническа тарифа, с произход Съединените американски щати.
(2)
За да се гарантира правилно администриране на тази тарифна квота, следва да се предвиди разпоредба, която да позволи на търговците да се възползват от нея в съответствие с правилника, постановен в Регламент (ЕИО) № 2454/93 на Комисията от 2 юли 1993 г. за определяне на разпоредби за изпълнение на Регламент (ЕИО) № 2913/92 на Съвета за създаване на Митнически кодекс на Общността (4), позволяващ нейното използване в хронологичен ред на датите, на които са приети митническите декларации.
(3)
Произходът на продуктите се определя в съответствие с разпоредбите, които са в сила в Общността. За да се удостовери произходът на продуктите, следва да се отчетат контролните мерки, въведени от компетентните органи на Съединените американски щати, и сертификатът за произход, издаден от тези органи, следва да се изисква при внос, в съответствие със законодателството на Общността.
(4)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Вносът на зърнен глутен, попадащ в рамките на подпозиция ех 2303 10 11 по КН (подпозиция 10 по ТАРИК), с произход Съединените американски щати се облага със ставка ad valorem от 16 % в рамките на тарифната квота от 10 000 тона нето за всяка календарна година, като се започва от 2006 г.
Тази тарифна квота се администрира под пореден номер 09.0090.
Член 2
1. Тарифната квота, посочена в член 1, се управлява от Комисията в съответствие с членове 308а, 308б и 308в от Регламент (ЕИО) № 2454/93.
2. Използването на тарифната квота е под условие на представяне на сертификат за произход, издаден от компетентните органи на Съединените американски щати, в съответствие с членове 55-65 от Регламент (ЕИО) № 2454/93. Произходът на продуктите, предмет на настоящия регламент, се определя в съответствие с разпоредбите, които са в сила в Общността.
Член 3
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 юни 2006 година.

Labels: 3
17
18